**Meninio skaitymo konkursui ruošiantis .... Gal pasinaudosite.
*Tam, kad galėčiau išmokti eilėraštį, aš turiu…***

* Suprasti, kodėl man reikia mokytis šį eilėraštį.
* Įvertinti eilėraščio apimtį ir mokymosi pastangas.
* Suprasti teksto logiką ir žinią, kas juo norima pasakyti.
* Suprasti jame naudojamų žodžių reikšmes.
* Perprasti eilėraščio struktūrą.
* Perprasti nuoseklią eilėraščio seką.
* Pastebėti visas detales ir jų nepamesti.
* Pasidaryt eilėraščio mokymosi planą ir jo laikytis.
* Užmegzti emocinį santykį su teksto turiniu.
* Išgirsti/pajausti eilėraščio skambesį/ritmą.
* Pažadinti eilėraščio keliamus pojūčius.
* Įjungti eilėraščio provokuojamus judesius.
* Suvokti eilėraščio visumą, apčiuopti jo idėją.
* Apčiuopti, nujausti už žodžių (metaforų) pasislėpusias prasmes.
* Įsivaizduoti tai, kas jame sakoma, t.y. susikurti vaizdinius.
* Pajausti eilėraščio tėkmę, numatyti žodį, eilutę ar stulpelį pirmyn.

Vienas dalykas yra išmokti, o kitas - atsistoti prieš kitus ir padeklamuoti. ***Tad tam, kad sėkmingai galėčiau jį padeklamuoti kitiems, man dar reikia***:

* Suprasti, kodėl deklamuosiu .
* Žinoti, kas yra teisingas/geras eilėraščio padeklamavimas .
* Priimti deklamavimo situacijoje galiojančias taisykles/reikalavimus .
* Perprasti priimtiną procedūrą/rutiną: atsistoti, išlaukti savo eilės, pasakyti, nusilenkti .
* Disciplinuoti save ir padaryti viską, kaip priklauso.
* Nusiteikti ir užmegzti palankų emocinį santykį su tais, kam bus deklamuojama.
* Savyje pažadinti norą dalintis .
* Atsiverti ir kūnu, balsu, veidu ar judesiu išreikšti tai, ką jauti .
* Pradėti ir užmiršti (žmones, reikalavimus, taisykles), leisti minčiai pačiai eiti tolyn, pačiam/pačiai atsipalaidavus sekti iš paskos .
* Žaisti, provokuoti ir įtraukti į savo žaidimą publiką .
* Improvizuoti akcentais, tempu, garsu…